‘স্টার জলসা’-র ধারাবাহিক ‘কে আপন কে পর’-এর প্রধান চরিত্রের অভিনেতা বিশ্বজিৎ ঘোষ বসলেন বিয়ের পিঁড়িতে। পাত্রী বিশ্বজিতের বহুদিনের বান্ধবী অন্তরা দাস। গত ৩ ফেব্রুয়ারি, শুক্রবার বিয়ে করলেন বিশ্বজিৎ। এমনিতে নিজের ব্যক্তিগত জীবন নিয়ে প্রচার একেবারেই পছন্দ করেন না তিনি। কিন্তু কিছুদিন আগে তাঁর বান্ধবী অন্তরা সোশ্যাল মিডিয়া প্রোফাইলে একটি অ্যালবাম আপলোড করেন-- ‘বিফোর উই টাই আ নট টুগেদার’। এই প্রি-ওয়েডিং ফোটোশ্যুটে ধরা পড়েছিল বিশ্বজিৎ ও অন্তরার বেশ কিছু সুন্দর মুহূর্ত। 

ছবি: ফেসবুক
তার পরে গত ১ ফেব্রুয়ারি, বিয়ের দু’দিন আগে প্রথমবার নিজের আর অন্তরার ছবি সোশ্যাল মিডিয়ায় শেয়ার করেন বিশ্বজিৎ আর প্রকারান্তরে বিয়ের খবরটাও জানান। ওই পোস্টে বিশ্বজিৎ লেখেন যে এতদিন নিজের ‘সুপ্রিম পাওয়ার’ এবং ‘কি অফ সাকসেস’-কে সবার থেকে লুকিয়ে রাখলেও এখন তিনি সারা পৃথিবীকে জানাতে চান তাঁদের প্রেমের কথা। লেখেন, ‘দুলহন হম লে জায়েঙ্গে’। 
আরও পড়ুন
১৩ বছর অপেক্ষার পরে বিয়ের পিঁড়িতে টেলি-অভিনেত্রী
বোনের বিয়ে দিলেন অরিজিৎ সিংহ, সাক্ষী থাকল এবেলা ওয়েবসাইট

ছবি: ফেসবুক

ছবি: ফেসবুক
অন্তরা ও বিশ্বজিতের বিয়ের অনুষ্ঠানের একটি ছোট্ট ভিডিও সোশ্যাল মিডিয়ায় আপলোড করেছেন ওঁদেরই ঘনিষ্ঠ বন্ধু অভিনেতা রণজয় বিষ্ণু। দেখুন সেই ভিডিও নীচের লিঙ্কে ক্লিক করে। এবেলা ওয়েবসাইটের পক্ষ থেকে বিশ্বজিৎ ও অন্তরার জন্য রইল অনেক অনেক শুভেচ্ছা।